CELEX: 22000D0513(01)
Language: el
Date: 2000-04-11 00:00:00
Title: Απόφαση αριθ. 1/2000 του Συμβουλίου Σύνδεσης ΕΕ-Ουγγαρίας, της 11ης Απριλίου 2000, για τη μετάβαση στο δεύτερο στάδιο της σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου

Avis juridique important

|

22000D0513(01)

Απόφαση αριθ. 1/2000 του Συμβουλίου Σύνδεσης ΕΕ-Ουγγαρίας, της 11ης Απριλίου 2000, για τη μετάβαση στο δεύτερο στάδιο της σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου  

Επίσημη Εφημερίδα αριθ. L 114 της 13/05/2000 σ. 0032 - 0032

Απόφαση αριθ. 1/2000 του Συμβουλίου Σύνδεσης ΕΕ-Ουγγαρίαςτης 11ης Απριλίου 2000για τη μετάβαση στο δεύτερο στάδιο της σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου(2000/327/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΟΥΓΓΑΡΙΑΣ,Έχοντας υπόψη:την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους αφενός, και της Δημοκρατίας της Ουγγαρίας αφετέρου(1), και ιδίως το άρθρο 6 παράγραφος 3,Εκτιμώντας τα ακόλουθα:(1) Το άρθρο 6 παράγραφος 1 της ευρωπαϊκής συμφωνίας προβλέπει μεταβατική περίοδο μέγιστης διάρκειας δέκα ετών που υποδιαιρείται σε δύο διαδοχικά στάδια, καθένα από τα οποία διαρκεί καταρχήν πέντε έτη.(2) Το πρώτο στάδιο άρχισε την 1η Φεβρουαρίου 1994, ημερομηνία έναρξης ισχύος της ευρωπαϊκής συμφωνίας, και έληξε την 31η Ιανουαρίου 1999.(3) Το Συμβούλιο Σύνδεσης, σύμφωνα με το άρθρο 6 παράγραφος 2 της ευρωπαϊκής συμφωνίας, εξετάζει τακτικά την εφαρμογή της ευρωπαϊκής συμφωνίας και την προόδο που σημειώνει η Ουγγαρία στη διαδικασία για τη δημιουργία ενός συστήματος οικονομίας αγοράς.(4) Τα μέρη είναι αποφασισμένα να εκπληρώσουν τις υποχρεώσεις που απορρέουν από τη μετάβαση στο δεύτερο στάδιο της σύνδεσης.(5) Το Συμβούλιο Σύνδεσης αποφασίζει για τη μετάβαση στο δεύτερο στάδιο καθώς και για άλλες ενδεχόμενες αλλαγές που πρέπει να επέλθουν όσον αφορά τα μέτρα εφαρμογής των διατάξεων που διέπουν το δεύτερο στάδιο,ΑΠΟΦΑΣΙΖΕΙ:Άρθρο 1Η μετάβαση στο δεύτερο στάδιο το οποίο αναφέρεται στο άρθρο 6 εδάφιο 3 της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, τίθεται σε ισχύ.Άρθρο 2Η παρούσα απόφαση αρχίζει να ισχύει την πρώτη ημέρα του δεύτερου μήνα μετά την έγκρισή της από το Συμβούλιο Σύνδεσης.Βρυξέλλες, 11 Απριλίου 2000.Για το Συμβούλιο ΣύνδεσηςΟ ΠρόεδροςJ. Gama(1) ΕΕ L 347 της 31.12.1993, σ. 2.